น้ำท่วมรถ
โดย...ชัตน์วรี (shewarat@hotmail.com)
5 ต.ค. 2559

โดย...ชัตน์วรี ([email protected])
ในช่วงนี้ฝนตก รถติดสาหัสแล้ว ยังต้องเผชิญน้ำรอระบายจำนวนมาก และจู่ๆ รถที่เราจอดไว้ใต้คอนโดมิเนียมหรือหน้าบ้าน น้ำทะลักท่วมรถเสียหาย หรือระหว่างทางขับรถอยู่ฝนตกน้ำท่วมรถเสียหาย ประกันจะจ่ายหรือไม่
ทั้งนี้ ตามคำสั่งนายทะเบียน คปภ.ที่ 11/2556 เขียนไว้ว่า คำว่า “น้ำท่วม” หมายถึง น้ำซึ่งท่วมพื้นที่บริเวณใดบริเวณหนึ่งเป็นครั้งคราว เนื่องจากมีฝนตกหนัก กรณีนี้ถือเป็นภัยทางธรรมชาติ อันเป็นความเสียหายที่เกิดกับตัวรถยนต์ “ประกันภัยต้องจ่าย”
เฉพาะผู้ที่ทำ “ประกันภัยชั้น 1” จะได้ความคุ้มครองถ้ารถเสียหายจากน้ำ ก็ได้รับความคุ้มครอง ไม่ว่าจะทำประกันภัยกับบริษัทใดก็ตาม 
ส่วนค่าเสียหายที่สามารถเคลมได้ก็เป็นไปตามเงื่อนไขในกรมธรรม์ที่ทำกับบริษัทประกันแต่ไม่เกินความเสียหายที่เกิดขึ้นจริงเท่านั้น
แม้ว่ากรมธรรม์ชั้น 1 ไม่ได้ระบุความรับผิดไว้ชัดเจนกรณีน้ำท่วมนั้น ไม่ได้หมายความว่าจะสามารถยกเว้นความรับผิดได้ ถ้าบริษัทประกันบิดพลิ้วไม่จ่าย  สามารถร้องเรียนสายด่วน คปภ.1186
ส่วนรถใครประกันแค่ชั้น 2  และชั้น 3 ที่ไม่ได้มีการระบุเพิ่มเติมในส่วนของประกันภัยน้ำท่วม ก็ต้อง “ทำใจ” ต้องซ่อมเอง